L 273/20
EL
Επίσημη Εφημερίδα της Ευρωπαϊκής Ένωσης
21.10.2022
ΑΠΟΦΑΣΕΙΣ ΑΠΟΦΑΣΗ (ΕΕ) 2022/1994 ΤΟΥ ΣΥΜΒΟΥΛΙΟΥ της 17ης Οκτωβρίου 2022 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της υποεπιτροπής για τις γεωγραφικές ενδείξεις που έχει συσταθεί βάσει της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου, όσον αφορά τη θέσπιση του εσωτερικού της κανονισμού
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1)
Η συνολική και ενισχυμένη συμφωνία εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου (1) (η «συμφωνία») συνήφθη από την Ένωση με την απόφαση (ΕΕ) 2018/104 του Συμβουλίου (2), εφαρμόστηκε προσωρινά από την 1η Ιουνίου 2018 και τέθηκε σε ισχύ την 1η Μαρτίου 2021.
(2)
Δυνάμει του άρθρου 240 παράγραφος 2 της συμφωνίας, η υποεπιτροπή για τις γεωγραφικές ενδείξεις (η «υποεπιτροπή») πρέπει να καθορίσει τον εσωτερικό κανονισμό της.
(3)
Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της υποεπιτροπής όσον αφορά τον εσωτερικό της κανονισμό, δεδομένου ότι αυτός θα είναι δεσμευτικός για την Ένωση.
(4)
Προκειμένου να διασφαλιστεί η αποτελεσματική εφαρμογή της συμφωνίας, θα πρέπει να θεσπιστεί ο εσωτερικός κανονισμός της υποεπιτροπής.
(5)
Η θέση της Ένωσης στο πλαίσιο της υποεπιτροπής θα πρέπει να βασιστεί στο σχέδιο απόφασης της εν λόγω υποεπιτροπής που επισυνάπτεται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Η θέση που πρέπει να ληφθεί εξ ονόματος της Ένωσης στο πλαίσιο της υποεπιτροπής για τις γεωγραφικές ενδείξεις όσον αφορά τη θέσπιση του εσωτερικού κανονισμού της βασίζεται στο σχέδιο απόφασης της εν λόγω υποεπιτροπής που επισυνάπτεται στην παρούσα απόφαση.
Άρθρο 2 Η παρούσα απόφαση αρχίζει να ισχύει την ημερομηνία της έκδοσής της.
(1) ΕΕ L 23 της 26.1.2018, σ. 4. (2) Απόφαση (ΕΕ) 2018/104 του Συμβουλίου, της 20ής Νοεμβρίου 2017, για την υπογραφή, εξ ονόματος της Ένωσης, και την προσωρινή εφαρμογή της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου (ΕΕ L 23 της 26.1.2018, σ. 1).